**UZŅĒMUMA LĪGUMS Nr.**

**Lielajos kapos eksponēto kapu plākšņu ekspozīcijas elementu būvdarbi un atsevišķu pieminekļu sakārtošanas darbi**

|  |  |
| --- | --- |
| Rīgā, | dokumenta datums ir tā  elektroniskas parakstīšanas datums |

**Rīgas valstspilsētas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora Gunāra Nāgela personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2011. gada 15. februāra nolikuma Nr. 96 „Rīgas pašvaldības aģentūras “Rīgas pieminekļu aģentūra” nolikums” 9.2. apakšpunktu, turpmāk tekstā – Pasūtītājs, no vienas puses, un

**SIA Other Solutions**, Reģ. Nr. 43603069307, juridiskā adrese “Vārnas 4” - 1,Mežciems, Jaunsvirlaukas pag., Jelgavas nov., LV-3001, Būvkomersanta reģ. Nr. 13117 turpmāk tekstā – Izpildītājs, Haralda Rutkovska personā, kurš rīkojas uz statūtu pamata, no otras puses, kopā saukti – Puses, noslēdza līgumu, turpmāk tekstā – Līgums, par sekojošo:

# Līguma priekšmets

1. Pasūtītājs uzdod un Izpildītājs apņemas ar saviem spēkiem, saskaņā ar Līguma noteikumiem, **veikt Lielajos kapos eksponēto kapu plākšņu ekspozīcijas elementu būvdarbus un atsevišķu pieminekļu sakārtošanas darbus Rīgā, Klusajā ielā 2,** turpmāk saukti Darbi, saskaņā ar tāmi, kas ir Līguma pielikums un neatņemama sastāvdaļa.
   1. Darbi veicami, ņemot vērā Pasūtītāja norādījumus, kā arī ar pienācīgu rūpību, kas atbilst kultūras pieminekļu aprūpes un restaurācijas vispārpieņemtajai praksei.

# Līguma termiņš

* 1. Līgums stājas spēkā no brīža, kad to parakstījušas Puses, un darbojas līdz pilnīgai abu Pušu saistību izpildei.
  2. Darbu izpildes termiņš ir **2023. gada 1. novembris** t.sk., restaurācijas-aprūpes darbi, teritorijas sakopšana jāpabeidz līdz 2023. gada 3. novembrim, Darbu dokumentācija jāsagatavo un jāiesniedz līdz 2023. gada 1. decembrim).
  3. Līguma 1.1. punktā minētie Darbi ir uzskatāmi par pabeigtiem datumā, kas norādīts abpusēji parakstītajā Darbu nodošanas – pieņemšanas aktā.

# Līguma summa un norēķinu kārtība

* 1. Līguma summa par Līguma 1.1.punktā minēto Darbu izpildi, ieskaitot transporta, darbaspēka u.c. izmaksas un nodokļus, sastāda **19960, 76 EUR** (deviņpadsmit tūkstoši deviņi simti sešdesmit euro, 76 centi) un pievienotas vērtības nodoklis 21% 4191, 76EUR,kopā **24152,52** (divdesmit četri tūkstoši viens simts piecdesmit divi euro, 52 centi), turpmāk “Līguma cena”.
  2. Līguma summa var tikt izmainīta rakstveida vienojoties.

3.3. Pasūtītājs apņemas samaksāt Izpildītājam Līguma summu divās daļās – avanss 20% pēc Līguma noslēgšanas un attiecīga rēķina saņemšanas un noslēguma maksājums - pēc pilnīgas darbu pabeigšanas, Nodošanas – pieņemšanas akta (6.1. apakšpunkta kārtībā) parakstīšanas un attiecīga rēķina saņemšanas.

* 1. Visus maksājumus saskaņā ar šo līgumu Pasūtītājs veic ar pārskaitījumu uz Izpildītāja norādīto bankas kontu.
  2. PVN maksājumus valsts budžetā veic Pasūtītājs saskaņā ar Pievienotās vērtības nodokļa likuma 142.pantu.
  3. Rēķinus Izpildītājs Pasūtītājam iesniedz tikai elektroniski, atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, izmantojot manuālu rēķina informācijas ievades Web formu  portālā http://[www.eriga.lv](http://www.eriga.lv), sadaļā „Rēķinu iesniegšana”.
* Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
* Puses vienojas, ka elektroniskā rēķina apmaksas termiņš ir 15 (piecpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv) sadaļā „Rēķinu iesniegšana” norādītajai informācijai par elektroniskā rēķina formātu.
* Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
* Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
* Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

# Izpildītāja pienākumi un tiesības

* 1. Izpildītājam ir pienākums:
     1. Līguma ietvaros kvalitatīvi un savlaicīgi veikt visu Darbu ar saviem materiāliem un saviem spēkiem, t.i., ar savām ierīcēm (mehānismiem un instrumentiem), izmantojot savas profesionālās iemaņas, ar tādu rūpību, kādu var sagaidīt no krietna un rūpīga izpildītāja vai uz sava riska, atbildību un uz sava rēķina pieaicinot citus kvalificētus speciālistus (fiziskas vai juridiskas personas) atsevišķu darbu izpildei, šajā līgumā noteiktajā kārtībā un termiņos;
     2. Pasūtītāja Objektā stingri ievērot visas normatīvajos aktos noteiktās prasības, kā attiecībā uz Darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības noteikumiem;
     3. Pielietot tikai materiālus, kuri atbilst ES drošības un nekaitīguma prasībām, un kuru tirdzniecība atļauta Eiropas Savienībā;
     4. gadījumā, ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus saviem līdzekļiem abpusēji saskaņotā termiņā;
     5. gadījumā, ja sagatavojot vai veicot Darbus, tiek atklāts, ka darba dokumentācijā ir pieļautas nepilnības, kļūdas vai trūkumi, kas var kavēt izpildīt ar šo Līgumu uzņemtās saistības un apdraudēt Objektu, rakstiski paziņot par to Pasūtītājam, kā arī veikt visas nepieciešamās darbības, lai ierosinātu vajadzīgās izmaiņas dokumentācijā. Šajā gadījumā Līdzēji rakstveidā vienojas gan par Līguma termiņa pagarinājumu, ja tāds nepieciešams, gan arī par papildus samaksu Izpildītājam par izmaiņu veikšanu.
     6. brīdināt Pasūtītāju pirms konkrēto darbu sākuma par Līgumā neparedzētiem apstākļiem, kas var ietekmēt Darbu izpildi Objektā, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās.
     7. pēc visu Darbu pabeigšanas nodot veiktos Darbus Pasūtītājam, sastādot par to attiecīgu pieņemšanas – nodošanas aktu, saskaņā ar Līguma noteikumiem;
     8. izpildīt citus Līgumā paredzētos noteikumus un pienākumus.
  2. Izpildītājam ir tiesības:
     1. uz sava riska un atbildības pieaicināt apakšuzņēmējus;
     2. saņemt Līguma termiņā pagarinājumu Līgumā noteiktajos gadījumos;
     3. savlaicīgi saņemt no Pasūtītāja jebkuru informāciju, kas varētu traucēt Līguma izpildei vai būt par pamatu Līguma termiņa pagarināšanai;
     4. ja Darbu izpildes laikā tiek atklāti neparedzēti darbi, kuru izpilde ir nepieciešama kvalitatīvai Līgumā minēto Darbu izpildei, Izpildītājam ir par tiem nekavējoties jāinformē Pasūtītājs. Izpildītājam ir tiesības veikt šādus darbus un saņemt par tiem samaksu tikai pēc attiecīgas rakstveida vienošanās noslēgšanas;
     5. savlaicīgi saņemt atlīdzību par kvalitatīvi izpildītiem darbiem Līgumā noteiktajos termiņos un apmērā.

# Pasūtītāja pienākumi un tiesības

* 1. Pasūtītājam ir pienākums:
     1. nodrošināt Izpildītājam piekļūšanu Objektam Līgumā paredzētā Darba veikšanai, nepieciešamības gadījumā izsniedzot atļaujas Izpildītāja darbiniekiem un transportam, vai nodrošinot šādu atļauju saņemšanu kompetentās iestādēs; nepieļaujot dīkstāvi, vai arī apmaksāt Izpildītājam zaudējumus, kas radušies dīkstāves rezultātā.
     2. nodot Izpildītājam Darbu veikšanai nepieciešamos dokumentus un visā Līguma darbības laikā iespēju robežās nodrošināt Izpildītāju ar visu tam nepieciešamo informāciju un dokumentāciju, kas ir Pasūtītāja rīcībā;
     3. savlaicīgi rakstveidā brīdināt Izpildītāju par paredzamajām izmaiņām vai citiem apstākļiem, kuru rezultātā varētu pagarināties Darbu izpildes termiņš un mainīties Līguma summa;
     4. pēc Darbu pabeigšanas pieņemt Izpildītāja veiktos Darbus Līgumā noteiktajā kārtībā;
     5. norēķināties ar Izpildītāju par Līgumā paredzētu, kvalitatīvi izpildītu un pieņemtu Darbu, saskaņā ar Līguma noteikumiem.
  2. Pasūtītājam ir tiesības:
     1. kontrolēt Līguma noteikumu izpildi un norādīt uz Darbu veikšanas gaitā pieļautajiem trūkumiem;
     2. izdarīt grozījumus veicamo darbu apjomos, iepriekš vienojoties ar Izpildītāju par darbu izpildes termiņa un izmaksu izmaiņām.

# Darbu nodošanas un pieņemšanas kārtība

* 1. Pēc Darbu pabeigšanas Izpildītājs iesniedz Pasūtītājam parakstīšanai nodošanas – pieņemšanas aktu. Pasūtītājs novērtē izpildītos Darbus un piecu darba dienu laikā paraksta aktu vai sniedz motivētu atteikumu.
  2. Līgumā noteiktie Darbi ir uzskatāmi par pabeigtiem datumā, kas norādīts abpusēji parakstītajā Darbu nodošanas – pieņemšanas aktā.
  3. Darbu pieņemšanas – nodošanas akts pēc tā abpusējas parakstīšanas kļūst par Līguma neatņemamu sastāvdaļu.
  4. Motivēta atteikuma gadījumā Puses vienojas par nepilnību novēršanu un sastāda defektu aktu, norādot novēršamās nepilnības, kā arī to novēršanas termiņus; defektu novēršanas termiņš nevar pārsniegt 10 (desmit) darba dienas, ja vien puses nevienojas citādi.
  5. Defektu aktos norādītās nepilnības Izpildītājs novērš uz sava rēķina.
  6. Pēc nepilnību novēršanas notiek atkārtota Darba nodošana un pieņemšana Līguma 6.punktā noteiktajā kārtībā.

# Garantijas

* 1. Veiktajiem Darbiem un pielietotajiem materiāliem Izpildītājs dod 24 (divdesmit četru) mēnešu garantiju, skaitot no Darbu pieņemšanas–nodošanas akta parakstīšanas brīža.
  2. Gadījumā, ja 7.1. punktā minētajā garantijas laikā Pasūtītājs konstatē, ka darbi vai atsevišķas to daļas izpildītas nepilnīgi vai nekvalitatīvi, vai pielietoti nekvalitatīvi vai neatbilstoši materiāli, Izpildītājs apņemas divdesmit darba dienu laikā (piemērotos laika apstākļos) pēc attiecīgas pretenzijas saņemšanas uz sava rēķina novērst trūkumus.
  3. Izpildītājs nav atbildīgs par Pasūtītāja/trešo personu radītajiem defektiem.
  4. Nepilnības/trūkumi, kas radušies trešo personu vai nepārvarama spēka iedarbības rezultātā, tiek novērsti par samaksu, Pusēm savstarpēji vienojoties.

# Līdzēju atbildība

* 1. Par Līguma neizpildi vai nepienācīgu izpildi Līdzēji ir atbildīgi likumos paredzētajā kārtībā.
  2. Ja Izpildītājs Līguma 2.2. punktā minētajā termiņā nav paveicis Līguma 1.1. punktā norādītos darbus un iesniedzis Pasūtītājam Darbu pieņemšanas–nodošanas aktu, Izpildītājs maksā Pasūtītājam līgumsodu 0,5% (nulle komats pieci procenti) apmērā no Līguma summas, par katru nokavēto dienu, bet ne vairāk 10% (desmit procenti) no Līguma summas.
  3. Ja Pasūtītājs nokavē Līguma 3.3. punktā minēto norēķinu apmaksu, tad Pasūtītājs maksā Izpildītājam nokavējuma līgumsodu 0,5% (nulle komats pieci procenti) apmērā no nesamaksātās summas par katru nokavēto dienu, bet ne vairāk 10% (desmit procenti) no Līguma summas.
  4. Nokavējuma līgumsoda samaksa neatbrīvo nevienu no Pusēm no līgumsaistību izpildes.

# Nepārvaramas varas apstākļi

* 1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tas noticis nepārvaramas varas apstākļu darbības dēļ.
  2. Tās puses, kurai iestājušies nepārvaramas varas apstākļi, pienākums ir rakstiski paziņot par to iestāšanos Līguma otrai pusei ne vēlāk kā 5 (piecas) kalendārās dienas pēc to iestāšanās. Šajā gadījumā Darbu izpildes termiņš tiek koriģēts atbilstoši dienu skaitam, kad darbojušies nepārvaramas varas apstākļi. Ja viena Līgumslēdzēja PUSE atsaucas uz nepārvaramas varas apstākļiem, tad pēc otras Līgumslēdzējas PUSES pieprasījuma pirmajai jāapstiprina šādu apstākļu iestāšanās un izbeigšanās ar attiecīgas kompetentas iestādes izziņu.
  3. Ja Līguma izpilde kļūst neiespējama nepārvaramas varas apstākļu darbības rezultātā, tad Puses vienojas par faktiski izpildīto darbu apmaksu līdz brīdim, kad Līgumā paredzēto saistību izpilde kļuvusi neiespējama.

# Līguma izbeigšana

* 1. Līgums var tikt izbeigts tikai šajā Līgumā noteiktajā kārtībā.
  2. Līgumu var izbeigt:
     1. Pusēm savstarpēji vienojoties;
     2. ja kāda no Pusēm atkāpjas no būtisku Līguma nosacījumu izpildes un piecu darba dienu laikā pēc cietušās puses motivētas pretenzijas saņemšanas Līguma pārkāpums nav pārtraukts un tā negatīvās sekas novērstas.
  3. Līguma izbeigšana neatbrīvo Puses no līgumsoda samaksas, kā arī samaksas par jau izdarītajiem Darbiem.
  4. Ja Puses izmanto tiesības izbeigt Līgumu pirms termiņa, Puses sastāda atsevišķu aktu par faktiski izpildītajiem Darbiem un to vērtību, un veic norēķinus. Ja izpildīto darbu vērtība nesedz samaksāto avansu, Izpildītājs atmaksā Pasūtītājam neizmantoto avansa daļu 15 dienu laikā no attiecīga rakstveida pieprasījuma saņemšanas dienas.
  5. Puses, kas vainojama Līguma pirmstermiņa izbeigšanā (t.i, puses, kura atkāpusies no līguma saistību izpildes, vai kuras vainojamas rīcības rezultātā otra puse vienpusēji uzteikusi līgumu), pienākums ir segt otrai pusei visus tai radušos zaudējumus.

# Strīdu izskatīšanas kārtība

* 1. Puses apņemas iespējamos strīdus un domstarpības, kas varētu rasties Līguma izpildes gaitā, risināt savstarpēju sarunu ceļā.
  2. Ja divu mēnešu laikā neizdodas atrisināt radušos strīdus, tie nododami izskatīšanai tiesā.

# Nobeiguma noteikumi

* 1. Nekādi mutiski papildinājumi netiek uzskatīti par Līguma noteikumiem. Jebkuras izmaiņas Līguma noteikumos ir spēkā tikai tad, ja tās ir noformētas rakstiski, un ir abpusēji parakstītas.
  2. Punktu virsraksti Līgumā iekļauti tikai uzskatāmības un ērtības labad, tie nav izmantojami Līguma teksta vai jēgas skaidrošanai.
  3. Līgums ir saistošs kā pusēm, tā arī to tiesību un pienākumu pārņēmējiem. Neviens no Līdzējiem nav tiesīgs no Līguma izrietošās saistības, tiesības un pienākumus pilnā apjomā vai daļēji nodot vai pieņemt bez otras puses rakstveida piekrišanas.
  4. Pasūtītājs par pilnvaroto pārstāvi šā līguma izpildes uzraudzībai un koordinācijai ar Izpildītāju nozīmē ………
  5. Līgums ir sastādīts un parakstīts 2 (divos) eksemplāros, katrs eksemplārs sastāv no 6 lappusēm, abiem līguma eksemplāriem ir vienāds juridiskais spēks. Viens Līguma eksemplārs glabājas pie Izpildītāja, otrs tiek nodots Pasūtītājam. Līgumam ir divi pielikumi: Pielikums Nr.1. tāme uz 5 lappusēm. un Pielikums Nr.2. objektu topogrāfiskais izvietojums uz 1.lappuses, kas Līguma neatņemama sastāvdaļa.

# Pušu rekvizīti un paraksti

|  |  |
| --- | --- |
| **PASŪTĪTĀJS:**  **Rīgas pašvaldības aģentūra**  **„Rīgas pieminekļu aģentūra”**  Gaujas iela 19A, Rīga, LV-1026  Norēķinu rekvizīti:  Rīgas valstspilsētas pašvaldība  Rātslaukums 1, Rīga, LV-1050  NMR kods 90011524360  PVN reģ. Nr. LV90011524360  Banka: Luminor Bank AS Latvijas filiāle  RIKOLV2X  Konta Nr. LV97RIKO0021300023010  RD iestādes kods: 233  G. Nāgels\* | **IZPILDĪTĀJS:**  **SIA Other Solutions**, Reģ. Nr. 43603069307,  juridiskā adrese “Vārnas 4” - 1,Mežciems, Jaunsvirlaukas pag., Jelgavas nov.,  LV-3001,  Būvkomersanta reģ. Nr. 13117  Norēķinu rekvizīti:  Banka: AS Privat Bank;  kods PRTTLV22  Konts: LV82PRTT0260022402500  H. Rutkovskis\* |

Vīzē:

Jurists Konstantīns Zelčs-Vuškāns\*

Galvenā speciāliste Iveta Reča\*

Pieminekļu nodaļas vadītāja Daina Pērkone\*

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU